CELEX: 32021D0563
Language: da
Date: 2021-03-31 00:00:00
Title: Kommissionens gennemførelsesafgørelse (EU) 2021/563 af 31. marts 2021 om gyldigheden af visse afgørelser vedrørende bindende oprindelsesoplysninger (meddelt under nummer C(2021) 2072) (Kun den franske og den nederlandske udgave er autentiske)

7.4.2021   
               
               
                  DA
               
               
                  Den Europæiske Unions Tidende
               
               
                  L 119/117
               
            
         KOMMISSIONENS GENNEMFØRELSESAFGØRELSE (EU) 2021/563
         af 31. marts 2021
         om gyldigheden af visse afgørelser vedrørende bindende oprindelsesoplysninger
         
            
               (meddelt under nummer C(2021) 2072)
            
         
         (Kun den franske og den nederlandske udgave er autentiske)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (1) (i det følgende benævnt »kodeksen«), særlig artikel 34, stk. 11, og artikel 37, stk. 2, første afsnit, litra a),
         efter høring af Toldkodeksudvalget, og
         ud fra følgende betragtninger:
         
                     (1)
                  
                  
                     I henhold til kodeksens artikel 33, stk. 1, træffer toldmyndighederne efter ansøgning afgørelser vedrørende bindende oprindelsesoplysninger (BOO-afgørelser). I henhold til artikel 19, stk. 1, i Kommissionens gennemførelsesforordning (EU) 2015/2447 (2) tillsender toldmyndighederne kvartalsvis Kommissionen de relevante oplysninger om BOO-afgørelser.
                  
               
                     (2)
                  
                  
                     De BOO-afgørelser, der er omhandlet i bilaget, omfatter en bestemmelse af varers ikke-præferenceoprindelse, som ikke er forenelig med kodeksens artikel 60, stk. 2. Navnlig er disse BOO-afgørelser uforenelige med de regler for opnåelse af oprindelsesstatus, der er fastsat i nævnte artikel, da den bearbejdning eller forarbejdning, der er gennemført i det sidste produktionsland, ikke er økonomisk berettiget, jf. artikel 33 i Kommissionens delegerede forordning (EU) 2015/2446 (3).
                  
               
                     (3)
                  
                  
                     I henhold til kodeksens artikel 60, stk. 2, anses varer, ved hvis fremstilling der er involveret mere end ét land eller område, for at have oprindelse i det land eller område, hvor den sidste væsentlige og økonomisk berettigede bearbejdning eller forarbejdning har fundet sted, når denne er foretaget i en dertil udstyret virksomhed og har ført til fremstilling af et nyt produkt eller udgør et vigtigt trin i fremstillingen.
                  
               
                     (4)
                  
                  
                     I henhold til artikel 33 i delegeret forordning (EU) 2015/2446 anses enhver bearbejdning eller forarbejdning, som gennemføres i et andet land eller territorium, for ikke at være økonomisk berettiget, hvis det på grundlag af de foreliggende faktiske oplysninger fastslås, at formålet med behandlingen har været at undgå anvendelsen af de foranstaltninger, der er omhandlet i kodeksens artikel 59.
                  
               
                     (5)
                  
                  
                     Ved Kommissionens gennemførelsesforordning (EU) 2018/886 (4) blev der indført visse handelspolitiske foranstaltninger vedrørende visse produkter med oprindelse i Amerikas Forenede Stater. De produkter, som disse handelspolitiske foranstaltninger finder anvendelse på, er opført i bilag I til nævnte forordning. Motorcykler med forbrændingsmotor med frem- og tilbagegående stempel og slagvolumen over 800 cm3 henhørende under KN-kode 8711 50 00 er blandt de produkter, der er opført i nævnte bilag. De foranstaltninger, der er indført ved forordning (EU) 2018/886, er foranstaltninger, der er omhandlet i kodeksens artikel 59.
                  
               
                     (6)
                  
                  
                     Efter offentliggørelsen af Den Europæiske Unions handelspolitiske foranstaltninger meddelte producenten af de motorcykler, der henhører under KN-kode 8711 50 00, og som er omfattet af de i bilaget omhandlede BOO-afgørelser, ved hjælp af en 8-K-formular (5) (current report), der blev forelagt USA's nationale værdipapirkommission (United States Securities and Exchange Commission) den 25. juni 2018, sin plan om at flytte produktionen af visse motorcykler bestemt til EU's marked fra USA til sine internationale faciliteter i et andet land for at undgå Den Europæiske Unions handelspolitiske foranstaltninger.
                  
               
                     (7)
                  
                  
                     Selv om flytningen af produktionen ikke nødvendigvis alene har til formål at omgå de handelspolitiske foranstaltninger, er betingelserne i artikel 33, stk. 1, i delegeret forordning (EU) 2015/2446 opfyldt på grundlag af de foreliggende faktiske oplysninger. Den forarbejdning eller bearbejdning, der er gennemført i det sidste produktionsland, anses derfor ikke for at være økonomisk berettiget. Som følge heraf skal bestemmelsen af motorcyklers ikke-præferenceoprindelse baseres på artikel 33, stk. 3.
                  
               
                     (8)
                  
                  
                     Ifølge denne bestemmelse anses varerne, hvis den sidste bearbejdning eller forarbejdning anses for ikke at være økonomisk berettiget, for at have undergået den sidste væsentlige og økonomisk berettigede bearbejdning eller forarbejdning, som har ført til fremstilling af et nyt produkt eller udgør et vigtigt trin i fremstillingen, i det land eller territorium, hvor den største del af materialerne har oprindelse, fastlagt på grundlag af materialernes værdi.
                  
               
                     (9)
                  
                  
                     Eftersom bestemmelsen af ikke-præferenceoprindelsen for de motorcykler, der er omfattet af de i bilaget omhandlede BOO-afgørelser, ikke er baseret på reglen i artikel 33, stk. 3, i delegeret forordning (EU) 2015/2446, finder Kommissionen, at denne bestemmelse af ikke-præferenceoprindelse er uforenelig med kodeksens artikel 60, stk. 2, sammenholdt med artikel 33 i delegeret forordning (EU) 2015/2446.
                  
               
                     (10)
                  
                  
                     I henhold til kodeksens artikel 23, stk. 3, kan de toldmyndigheder, der har truffet en afgørelse, på et hvilket som helst tidspunkt annullere, ændre eller tilbagekalde den, hvis den ikke er i overensstemmelse med toldlovgivningen. De toldmyndigheder, som traf de i bilaget omhandlede BOO-afgørelser, tilbagekaldte dem imidlertid ikke.
                  
               
                     (11)
                  
                  
                     For at sikre en korrekt og ensartet bestemmelse af varers ikke-præferenceoprindelse bør de pågældende BOO-afgørelser derfor tilbagekaldes. De toldmyndigheder, som traf BOO-afgørelserne, bør derfor tilbagekalde dem snarest muligt efter meddelelsen af denne afgørelse og meddele Kommissionen herom —
                  
               VEDTAGET DENNE AFGØRELSE:
         
            Artikel 1
            
               1.   De BOO-afgørelser, der er omhandlet i kolonne 1 i tabellen i bilaget, og som er truffet af den toldmyndighed, der er anført i kolonne 2 i tabellen, for det produkt, der er anført i kolonne 3 i tabellen, tilbagekaldes i overensstemmelse med stk. 2.
            
            
               2.   Den toldmyndighed, der er anført i kolonne 2 i tabellen i bilaget, tilbagekalder de BOO-afgørelser, der er henvist til i kolonne 1 i tabellen, og underretter modtageren herom snarest muligt og senest 10 dage efter meddelelsen af denne afgørelse.
            
            
               3.   Når toldmyndigheden tilbagekalder BOO-afgørelserne og indgiver meddelelse i henhold til stk. 2, underretter den Kommissionen herom.
            
         
         
            Artikel 2
            Denne afgørelse er rettet til Kongeriget Belgien.
         
         
            Udfærdiget i Bruxelles, den 31. marts 2021.
            
               
                  På Kommissionens vegne
               
               Paolo GENTILONI
               
                  Medlem af Kommissionen
               
            
         
         
            (1)  EUT L 269 af 10.10.2013, s. 1.
         
            (2)  Kommissionens gennemførelsesforordning (EU) 2015/2447 af 24. november 2015 om gennemførelsesbestemmelser til visse bestemmelser i Europa-Parlamentets og Rådets forordning (EU) nr. 952/2013 om EU-toldkodeksen (EUT L 343 af 29.12.2015, s. 558).
         
            (3)  Kommissionens delegerede forordning (EU) 2015/2446 af 28. juli 2015 til supplering af Europa-Parlamentets og Rådets forordning (EU) nr. 952/2013 med nærmere regler angående visse bestemmelser i EU-toldkodeksen (EUT L 343 af 29.12.2015, s. 1).
         
            (4)  Kommissionens gennemførelsesforordning (EU) 2018/886 af 20. juni 2018 om visse handelspolitiske foranstaltninger vedrørende visse produkter med oprindelse i Amerikas Forenede Stater og om ændring af gennemførelsesforordning (EU) 2018/724 (EUT L 158 af 21.6.2018, s. 5).
         
            (5)  https://sec.report/Document/0000793952-18-000038.
      
      
         
            BILAG
            
                        Bindende oprindelsesoplysning — referencenummer
                     
                     
                        Toldmyndighed
                     
                     
                        KN-koden for produktet
                     
                  
                        1
                     
                     
                        2
                     
                     
                        3
                     
                  
                        BE-20192406001
                     
                     
                        Direction générale Analyses Economiques et Economie internationale
                        Service Commerce et Investissements internationaux
                        bâtiment Atrium C
                        Rue du Progrès 50
                        1210  Bruxelles
                        Belgique
                        Federale Overheidsdienst Economie, KMO, Middenstand en Energie
                        Algemene Directie Economische Analyses en Internationale Economie
                        Dienst internationale handel en investeringen
                        City Atrium C
                        Vooruitgangsstraat 50
                        1210 Brussel
                        België
                     
                     
                        8711 50 00 
                     
                  
                        BE-20192406002
                     
                     
                        Direction générale Analyses Economiques et Economie internationale
                        
                                    Service Commerce et Investissements internationaux
                                 
                              
                                    bâtiment Atrium C
                                 
                              
                                    Rue du Progrès 50
                                 
                              
                                    1210 Bruxelles
                                 
                              
                                    Belgique
                                 
                              Federale Overheidsdienst Economie, KMO, Middenstand en Energie
                        Algemene Directie Economische Analyses en Internationale Economie
                        
                                    Dienst internationale handel en investeringen
                                 
                              
                                    City Atrium C
                                 
                              
                                    Vooruitgangsstraat 50
                                 
                              
                                    1210 Brussel
                                 
                              
                                    België
                                 
                              
                     
                        8711 50 00